Document ID: 31989R1517

KOMISSION ASETUS (ETY) N:o 1517/89,
annettu 31 päivänä toukokuuta 1989,
jäsenvaltioiden syötäväksi tarkoitettujen omenoiden tuontia koskevien tietojen antamisesta komissiolle annetun asetuksen (ETY) N:o 886/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 38 artiklan 1 kohdan,
sekä katsoo, että
komission asetuksessa (ETY) N:o 886/87(3), sellaisena kuin se on muutettuna asetuksella (ETY) N:o 744/89(4), määritetään tiedoksiannot, jotka jäsenvaltioiden on toimitettava komissiolle syötäväksi tarkoitettujen omenoiden tuonnin seuraamiseksi; näitä tiedotustoimenpiteitä ei sovellettu Espanjaan ja Portugaliin suuntautuvaan tuontiin, koska näissä maissa sovellettiin määrällisiä rajoituksia kyseisten tuotteiden tuontiin kolmansista maista; tämän jälkeen Portugalin viranomaiset ovat päättäneet poistaa talouspoliittisilla toimenpiteillä kaikki hedelmä- ja vihannesalalla vielä voimassa olevat tuontirajoitukset; tämän vuoksi olisi laajennettava tiedoksiantovelvollisuus koskemaan kolmansista maista lähtöisin olevien Portugaliin syötäväksi tarkoitettujen omenoiden tuontia; lisäksi olisi säädettävä sen soveltamisesta Espanjassa 1 päivästä tammikuuta 1990, jolloin liittymisasiakirjan 144 artiklan mukaan tuonnin määrällisiä rajoituksia ei enää sovelleta tässä jäsenvaltiossa,
tässä yhteydessä olisi poistettava tuotteiden merkinnän osalta Nimexe-nimikkeistöön tehty viittaus, joka ei enää ole perusteltu neuvoston asetuksella (ETY) N:o 3910/87(5) käyttöön otetun tuotteiden uuden tariffikuvauksen voimaantulon jälkeen, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 886/87 seuraavasti:
1) Korvataan 1 artiklan ensimmäinen alakohta seuraavasti:
"Jäsenvaltioiden on ilmoitettava komissiolle vapaaseen liikkeeseen laskettujen CN-koodeihin 0808 10 91, 0808 10 93 ja 0808 10 99 kuuluvien syötäväksi tarkoitettujen omenoiden määrät ja arvot alkuperämaan mukaan."
2) Korvataan 2 artiklan 2 kohta seuraavasti:
"2 Tämän asetuksen säännöksiä sovelletaan Espanjaan ainoastaan 31 päivään joulukuuta 1989."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä toukokuuta 1989.

Labels: 3
12
18
17